CELEX: 31983R2710
Language: el
Date: 1983-09-29 00:00:00
Title: Κανονισμός (ΕΟΚ) αριθ. 2710/83 της Επιτροπής της 29ης Σεπτεμβρίου 1983 που επιτρέπει τη μείωση της διάρκειας των συμβάσεων ιδιωτικής αποθεματοποίησης στον τομέα του χοιρείου κρέατος

Avis juridique important

|

31983R2710

Κανονισμός (ΕΟΚ) αριθ. 2710/83 της Επιτροπής της 29ης Σεπτεμβρίου 1983 που επιτρέπει τη μείωση της διάρκειας των συμβάσεων ιδιωτικής αποθεματοποίησης στον τομέα του χοιρείου κρέατος  

Επίσημη Εφημερίδα αριθ. L 268 της 30/09/1983 σ. 0008 - 0008

***** ΚΑΝΟΝΙΣΜΟΣ (ΕΟΚ) αριθ. 2710/83 ΤΗΣ ΕΠΙΤΡΟΠΗΣ  της 29ης Σεπτεμβρίου 1983  που επιτρέπει τη μείωση της διάρκειας των συμβάσεων ιδιωτικής αποθεματοποίησης στον τομέα του χοιρείου κρέατος  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 2966/80 (2), και ιδίως το άρθρο 4 παράγραφος 6, το άρθρο 5 παράγραφος 4, το άρθρο 7 παράγραφος 2 και το άρθρο 22 δεύτερο εδάφιο,  Εκτιμώντας:  ότι έχουν ληφθεί μέτρα ενίσχυσης της ιδιωτικής αποθεματοποίησης βάσει του κανονισμού (ΕΟΚ) αριθ. 229/83 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 1419/83 (4)· ότι η κατάσταση στην αγορά του χοιρείου κρέατος εξελίχτηκε κατά τέτοιο τρόπο ώστε να φαίνεται σκόπιμο να επιτραπεί η πρόωρη έξοδος από το απόθεμα των κρεάτων που κανονικά θα έπρεπε να εξέλθουν από το απόθεμα μετά τις 30 Νοεμβρίου 1983·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Χοιρείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Όσον αφορά τις ισχύουσες συμβάσεις ιδιωτικής αποθεματοποίησης, οι οποίες προβλέπουν διάρκεια αποθεματοποίησης που υπερβαίνει τις 30 Νοεμβρίου 1983, η διάρκεια αποθεματοποίησης μειώνεται μετά από αίτηση του ενδιαφερομένου. Αυτή η μείωση αφορά τη συνολική ποσότητα που προβλέπεται στην εν λόγω σύμβαση αποθεματοποίησης και αρχίζει να ισχύει κατά την ημερομηνία που ορίζει ο ενδιαφερόμενος, το νωρίτερο όμως την τρίτη εργάσιμη ημέρα μετά την υποβολή της αίτησης στον οργανισμό παρέμβασης.  Στην περίπτωση αυτή, το ποσό της ενίσχυσης μειώνεται σύμφωνα με το άρθρο 1 παράγραφος 2 του κανονισμού (ΕΟΚ) αριθ. 229/83.  2. Τα κράτη μέλη πληροφορούν την Επιτροπή κάθε μήνα σχετικά με την εφαρμογή του παρόντος κανονισμού αναφέροντας τα προϊόντα, τις ποσότητες καθώς και τις ημερομηνίες του τέλους των περιόδων αποθεματοποίησης πριν και μετά τη μείωση της διάρκειας των συμβάσεων.  Άρθρο 2  Ο παρών κανονισμός αρχίζει να ισχύει στις 3 Οκτωβρίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 29 Σεπτεμβρίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 282 της 1. 11. 1975, σ. 1.  (2) ΕΕ αριθ. L 307 της 18. 11. 1980, σ. 5.  (3) ΕΕ αριθ. L 27 της 29. 1. 1983, σ. 24.  (4) ΕΕ αριθ. L 145 της 3. 6. 1983, σ. 10.